b'\n_START_ARTICLE_\nToiduga kindlustatus\n_START_PARAGRAPH_\nToiduga kindlustatus ehk toidujulgeolek (inglise food security) on olukord, kus teatud piirkonna v\xc3\xb5i riigi inimestel on s\xc3\xb6\xc3\xb6giks piisavalt toitu. Toidujulgeolek ei t\xc3\xa4henda mitte ainult, et statistiliselt toodetakse piisavalt toitu, vaid toiduga varustatus peab olema stabiilne ja k\xc3\xb5igile k\xc3\xa4ttesaadav._NEWLINE_Toidujulgeolek on oluline k\xc3\xbcsimus Kolmanda maailma riikides, kus n\xc3\xa4ljah\xc3\xa4dad ja alatoitlus on laialt levinud. Enamasti on selle peamised p\xc3\xb5hjused olnud poliitilised otsused ja majanduslikud muutused, mis on kohalikelt \xc3\xa4ra v\xc3\xb5tnud v\xc3\xb5imaluse tegeleda traditsioonilise elatusmajandusega ja nad ei suuda ennast kindlustada toiduga. N\xc3\xb5nda on juhtunud nt paljude Amazonase p\xc3\xb5lisrahvastega, kelle elukeskkonnale on peale tunginud suurmaaomanikud ja rahvusvahelised korporatsioonid.'